9. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ1α/101 της 4/23 Ιαν. 1974 (ΦΕΚ Β΄ 59)  Περί καταλογισμού και εισπράξεως ποσών εκ προκληθείσης δαπάνης συνεπεία παροχής βάσει ψευδούς υπευθύνου δηλώσεως κοινωνικής προστασίας. Έχοντες υπ΄ όψει: α)Το Ν.Δ. 57/19.7.73 «περί λήψεως μέτρων προστασίας οικονομικώς αδυνάτων και καταργήσεως των διεπουσών τον θεσμόν της απορίας διατάξεων». β)Το Ν.Δ. 321/69. γ)Το Β.Δ. 757/69, αποφασίζομεν: 1.Ορίζομεν όπως, εν περιπτώσει παροχής κατά τας διατάξεις του σχετικού (α) κοινωνικής προστασίας βάσει στοιχείων ψευδώς υποβαλλομένων δια της κατά τας διατάξεις του άρθρ. 2 παρ. 2 τούτου προβλεπομένης υπευθύνου δηλώσεως, εκδίδηται παρά του οικείου Νομάρχου, μετά γνώμην της υπό των διατάξεων της παρ. 1 του άρθρου τούτου προβλεπομένης Ειδικής Επιτροπής, καταλογιστική εις βάρος του υπευθύνως δηλώσαντος απόφασις υπέρ του υποστάντος την δαπάνην κοινωνικού φορέως δια ποσόν ίσον προς το ύψος της προκληθείσης δαπάνης εκ της παρασχεθείσης συνεπεία της δηλώσεως ταύτης κοινωνικής προστασίας. 2.Επί των χρηματικών παροχών ως ύψος της προκληθείσης δαπάνης θα λογίζεται το ποσόν του χορηγηθέντος οικονομικού βοηθήματος του συνιστώντος το περιεχόμενον της παρασχεθείσης κοινωνικής προστασίας. 3.Επί περιπτώσεων δωρεάν νοσηλείας η ιδρυματικής περιθάλψεως το καταλογιστέον ποσόν θα ισούται προς την υπό του οικείου ιδρύματος προβλεπομένην αμοιβήν των παρασχεθεισών εν γένει υπηρεσιών. 4.Επί περιπτώσεων δωρεάν παροχών εις είδος το καταλογιστέον ποσόν θα ισούται προς την κατά χρόνον της παροχής της προστασίας αγοραίαν τιμήν του διανεμηθέντος δωρεάν αγαθού. 5.Η καταλογιστική απόφασις θα εκδίδηται εις βάρος του υπευθύνως δηλούντος, καίτοι η συνεπεία της υποβολής της ψευδούς υπευθύνου δηλώσεως παροχή της κοινωνικής προστασίας δεν αφεώρα εις το πρόσωπον τούτου, επιφυλασσομένων των εξ ετέρων διατάξεων της κειμένης νομοθεσίας δικαιωμάτων του παρασχόντος την κοινωνικήν προστασίαν φορέως να αξιώση την εις βάρος της περιουσίας του ευεργετηθέντος είσπραξιν της προκληθείσης δαπάνης, οσάκις η είσπραξις ταύτης εις βάρος του υπευθύνως δηλώσαντος καθίσταται ατελέσφορος. 6.Η εκδιδομένη καταλογιστική απόφασις, συμφώνως προς τα εν άρθρ. 33 του σχετικού (γ) οριζόμενα, θα κοινοποιήται εις το Δημόσιον Ταμείον της κατοικίας του υπευθύνως δηλώσαντος εις τριπλούν. Το καταλογισθέν ποσόν θα βεβαιούται και εισπράττεται υπό των ως άνω Ταμείον κατά τας περί εισπράξεως δημοσίων εσόδων σχετικάς διατάξεις: α)Υπό τον οικείον Κωδικόν Αριθμόν Εσόδου του Κρατικού Προϋπολογισμού, οσάκις η δαπάνη προεκλήθη εις βάρος των πιστώσεων του Προϋπολογισμού Εξόδων του Κράτους, και  β)Υπό τον εκτός Κρατικού Προϋπολογισμού Λογαριασμόν «Τρεχούμενος Λογαριασμός Νομικών Προσώπων και Ειδικών Υπηρεσιών» της ομάδος «Τρεχούμενοι Λογαριασμοί» υπ΄ αριθ. Κωδ. 520 και θα αποδίδηται κατά τα κεκανονισμένα εις το οικείον Νομικόν Πρόσωπον η Ειδικόν Λογαριασμόν, οσάκις η παροχή της κοινωνικής προστασίας εγένετο υπό Νομικού τινός Προσώπου η η δαπάνη προεκλήθη εις βάρος των πιστώσεων ειδικού Λογαριασμού. Η ισχύς της παρούσης άρχεται την 19 Ιουλ. 1974. Η παρούσα δημοσιευθήτω δια της Εφημερίδος της Κυβερνήσεως.   